Roseanne (TV serija)

Roseanne je Emmyjima nagrađivani američki televizijski sitcom koji se emitirao na ABC-u od 1988. do 1997. godine, a u kome je glavnu ulogu igrala stand-up komičarka Roseanne Barr. Radnja serije je prikazivala radničke porodicu Conner koja je živjela u fiktivnom gradu Lanford u Illinoisu, te pokušavala preživjeti uz skromne prihode. 

Roseanne se od drugih sitcoma u tadašnje doba razlikovala po svojoj glavnoj protagonistici koja je prikazana kao gojazna žena kreštavog glasa, ali koja je zahvaljujući inteligenciji i sposobnosti nametanja autoriteta bila glava porodice, čak i uz supruga Dana (John Goodman), koji je za njen lik govorio da "nosi hlače" u porodici. 

Pored toga, Roseanne je bila atipična i po spremnosti da se govori o nekim temama koje su u drugim sitcomima bile tabu, prije svega o porodičnom nasilju. Zbog toga, kao i dominantnog ženskog lika, uživala je veliku popularnost među feministički raspoloženim dijelom javnosti.

Serija je uživala veliki uspjeh i visoku gledanost u svojih prvih šest sezona, ali je od sedme sezone počeo njen pad. Producenti su joj pokušali produžiti život tako što su u devetoj sezoni Connerove učinili dobitnicima lutrije i odmakli se od socijalnih tema. Međutim, gledatelji su seriji okrenuli leđa i učinili neumitnim njen kraj.

Glavni likovi i glumačka postava 

Main characters
 Roseanne Harris Conner (Roseanne Barr) - domaćica i glava porodice;
 Dan Conner (John Goodman) - Roseannin suprug i otac troje, odnosno četvero djece;
 Rebecca 'Becky' Conner Healy(Lecy Goranson i, kasnije, Sarah Chalke) - najstarija kći Connerovih, buntovnica opsjednuta dječacima
 Darlene Conner Healy (Sara Gilbert) - mlađa kći Connerovih, ispočetka zainteresirana za košarku i muške aktivnosti; karakterom najsličnija Roseanne
 David Jacob 'D.J.' Conner (Sal Barone (pilot-epizoda) i Michael Fishman - mladi sin Connerovih, koji je tokom trajanja serije prošao pubertet i izrastao iz običnog djeteta u ekscentričnog adolescenta
 Marjorie 'Jackie' Harris (Laurie Metcalf) - Roseannina sestra koja s zbog emocionalne nesigurnosti nikako ne može skrasiti u stalnoj vezi s muškarcem

Glumačka postava je morala proći kroz ozbiljnu promjenu u petoj sezoni kada je Lecy Goranson upisala Vassar College te zbog studija više nije imala vremena za snimanje. Producenti su taj problem privremeno riješili tako što su njen lik Becky udali i uredili da živi sa svojim momkom. Međutim, pred kraj šeste sezone je odlučeno da lik Becky privremeno glumi Sarah Chalke.

Goranson se, pak, na početku osme sezone vratila na snimanje, a zbrka s dvije glumice koje tumače isti lik je scenaristima pružila priliku za niz humorističkih i samoparodijskih referenci. Jedna od njih je i često spominjanje TV-serije Bewitched čijeg su glavnog junaka tumačila dva različita glumca.

Goranson je na kraju osme sezone napustila seriju, jer joj je istekao ugovor. Ostatak serije je njen lik ponovno glumila Chalke.

Roseanne na prostoru bivše Jugoslavije 

U Hrvatskoj je TV-seriju Roseanne u svom programu emitirala RTL Televizija.

Vanjski linkovi 
 
 Roseanne Barr's Official Web-Site
 Encyclopedia of Television 
 Nick At Nite's Roseanne
 Roseanne on DVD 
 

Sitkomi
Serije nagrađene nagradom Emmy za najbolju glavnu glumicu u humorističkoj seriji
Serije nagrađene Zlatnim globusom za najbolju seriju - komedija ili mjuzikl